מאירה ברנע-גולדברג

מאירה ברנע־גולדברג (נולדה ב-16 באוקטובר 1978) היא סופרת, עורכת ספרותית ומבקרת ספרות ישראלית. ידועה בזכות כתיבת סדרת ספרי "כראמל". ברנע־גולדברג נולדה וגדלה בפתח תקווה. במשך ארבע עשרה שנים עבדה ברשת "צומת ספרים" בתפקידים שונים. ביניהם מנהלת משאבי אנוש, מנהלת הדרכה ומנהלת שירות הלקוחות. ברנע-גולדברג כתבה טור באתר "Mako" בשם "סופר מאמי" בנושאים שונים הקשורים לאימהות ומשפחה. כמו כן, כתבה באותו האתר במשך כשנתיים טור בעילום שם, בשם "ילד מיוחד שלי", בו תיארה את חוויותיה מגידול ילד על הספקטרום האוטיסטי. לאחר תקופה בה היא כתבה בעילום שם, החליטה ברנע-גולברג לחשוף את סיפורה האישי-משפחתי: בהתחלה הייתי מבולבלת ורציתי לספר לעולם מה אני חושבת אבל מבלי להיחשף על מנת לא להיפגע, לקח לי תקופה ארוכה לספר לכל המשפחה על הבן שלי ורציתי שהם ישמעו זאת ממני ולא מטור באינטרנט, ואחר כך זה פשוט נשאר ככה. — מאירה ברנע גולדברג, ‏שלום, שמי מאירה והבן שלי אוטיסט, באתר ‏מאקו‏, 9 בנובמבר 2014 ברנע-גולדברג כותבת מספר טורים קבועים בנושאים שונים: טור ספרותי העוסק בהמלצות על ספרי ילדים ונוער במאקו וטור בשם "סופר אמא" המתפרסם במקומונים של רשת שוקן. בשנת 2011 הוציאה ברנע-גולדברג את ספרה הראשון, "כמה רחוק את מוכנה ללכת". הספר עוסק באישה, בבעלה ובתהליך הארוך אותו הם עוברים עד להולדת בנם הבכור. בחייה האישיים ארך התהליך הזה חמש שנים, שכללו טיפולי הפריה כושלים ולבסוף פנייה לאימוץ. עם זאת, בסופו של דבר ברנע־גולדברג ילדה את אבישי לאחר הריון טבעי. ספר זה נמכר בלמעלה מ-12 אלף עותקים. כשהייתה ברנע־גולדברג באמצע כתיבת ספרה השלישי "משפחה לדוגמה", היא התבשרה כי בנה אובחן על הספקטרום האוטיסטי. במהלך העבודה על הספר היא התאימה את העלילה לחייה האישיים. לטענתה האבחון של בנה שינה לחלוטין את התנהלותה, והביא בצדו שינויים חיוביים. בעקבות היכרותה עם עולם האוטיזם והתעמקותה בו, היא החלה לכתוב בנושא, ובהמשך גם החלה להנחות קבוצות תמיכה להורים המתמודדים עם ילד המאובחן על הספקטרום האוטיסטי. "להורים עוזר מאוד לפתוח את הנושאים הכי קשים בסביבה, שבה כולם מכירים את מה שעובר עליהם". הספר "הילדה שניסתה" מבוסס על חוויות העבר של ברנע גולדברג בבית הספר היסודי כאשר הייתה נתונה לביקורת מצד מורה בבית הספר היסודי שהשפיעה על תפיסת הביטחון העצמי שלה. ספר הילדים והנוער שכתבה, "כראמל", נכנס בשנת 2016 למצעד הספרים המומלצים של משרד החינוך וזכה לשבחי הביקורת. ”התחושה בו מזכירה סיפורים עם ניחוח של פעם. וכמובן שיש שיעורים חשובים על חברות אמת, אומץ, אמונה בעצמך ואהבה”. הספר "כראמל 2 - הנקמה" יצא לאור במרץ 2017. בנובמבר 2017 הספר נבחר לאחד המועמדים לעיטורי הצטיינות של "הפנקס" בקטגוריית ספר נוער מצטיין. הספר "כראמל: ספר שלישי: נער החידות" יצא לאור מאי 2018. הספר "כראמל: ספר רביעי: האוצר הצהוב" יצא לאור באוקטובר 2019. נכון לאוגוסט 2022, הסדרה מכרה 300,000 עותקים. ביולי 2021 פורסם כי החלו הצילומים לסדרת טלוויזיה לנוער: "כראמל" המבוססת על סדרת ספרי כראמל. צילומי הסדרה, בכיכובם של יונתן בר אור (המגלם את רובי) ובובת החתול כראמל, בדיבובו של אמיר קריאף, החלו בקיץ 2021 והסדרה עלתה לשידור בינואר 2022 בכאן חינוכית. עונה שנייה עלתה לאוויר בפברואר 2023 ועונה שלישית עלתה בפברואר 2024. מאירה ובנה אבישי התארחו בהופעת אורח קצרה (עונה 1 פרק 11). בחנוכה 2022 עלתה בתיאטרון אורנה פורת הצגת כראמל, וב 2024 תעלה ההצגה השנייה, בה מגיעה הדמות ויש, המבוססת על בנה אבישי, ילד על הספקטרום. באוגוסט 2022 התקיים פסטיבל כראמל הראשון בדיזנגוף סנטר אליו הגיעו 50,000 מבקרים וזכה להצלחה רבה. בדצמבר 2022 התקיימה השקה לספר השביעי בסדרה "סכנה בביצה" גם כן בדיזנגוף סנטר ואליה הגיעו 5,000 ילדים ובני נוער. בסדרה הקלאסית של כראמל צפויים לצאת עשרה ספרים סך הכל ואליהם הצטרפה סדרת קומיקס כראמל מנוקדת המיועדת לראשית קריאה, המתארת מציאות מקבילה בה כראמל הוא למעשה חתול צעיר ושובב בן שמונה. במאי 2023 ראה אור ספר ילדים לפעוטות בשם "כראמל אתה לא יכול לעוף" ומשחקי קופסה של כראמל מבית פוקסמיינד. הספר השמיני בסדרת כראמל יצא לאור בדצמבר 2023. ברנע-גולדברג עוסקת בהנחיית סדנאות כתיבה ועריכה ספרותית. בשנת 2022 נבחרה לאחת מנשות ואנשי השנה של כלכליסט. בפברואר 2023 נבחרה לקבל את אות האישה המובילה בעיר פתח תקווה. בין הסיבות לבחירתה צוין כי היא משלבת בספריה ילדים על הספקטרום האוטיסטי, במטרה לעודד ילדים לקבל את עצמם כפי שהם ולקבל את השונה. ברנע-גולדברג (לבית גולדברג) נשואה ואם לבן. מתגוררת בפתח תקווה. פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, על סדרת ספרי כראמל, 2018. מנימוקי ועדת הפרס: ”"ישנן דרכים רבות לגשת אל נושאים המעסיקים בני אדם; כראמל בוחר באחת השגורות פחות בספרות הילדים והנוער הישראלית, דרך ההומור. מאירה ברנע-גולדברג בוראת עולם בעל חוקיות משלו ומשלחת את גיבוריה להתמודד עם מצבים, שעל אף האבסורדיות שלהם, כמו בחיים הם מצריכים אומץ לב, הבנה ורגישות (...). דמותו של החתול כראמל האדיש, המעצבן, האנוכי והעצלן אך בו בזמן גם החכם והאוהב היא דמות חד-פעמית בספרות הילדים הישראלית ובעלת איכויות של גיבוריה הגדולים של ספרות הילדים העולמית"” . כמה רחוק את מוכנה ללכת (2011) משפחה לדוגמה (2015) מסעותי עם חמותי (2018) כראמל (2014) כראמל: ספר שני: הנקמה (2017) כראמל: ספר שלישי: נער החידות (2018) הילדה שניסתה (2019) כראמל: ספר רביעי: האוצר הצהוב (2019) רועי אמר (2020) כראמל ואני ספר אישי (2020) כראמל: ספר חמישי: היהלום האבוד (2020) הילדה שרצתה (2021) כראמל: ספר שישי: תעלומה כפולה (2021) כראמל הקומיקס: ההתחלה / איורים נדב נחמני, הוצאת כנרת (2022) על נמשים ולימונים (וגם על סבא מאיר) / איורים רמי טל, הוצאת כנרת (2022) כראמל: ספר שביעי: סכנה בביצה / איורים רמי טל, הוצאת כנרת (2022) כראמל אתה לא יכול לעוף / איורים רמי טל, הוצאת כנרת, 2023 כראמל הקומיקס 2: חתול בצרה / איורים נדב נחמני, הוצאת כנרת, 2023 כראמל: ספר שמיני: גברת בלום שולטת, 2023 כל ספריה יצאו לאור בהוצאת כנרת זמורה-ביתן דביר. מי רוצה כוח על? ומי רוצה כוח על 2 – להציל את צלילה מאת שירי צוק סדרת מַדְרִיךְ לְגִבּוֹרוֹת עָל מאת אליאס וולנד אנטול הגדול 1 ואנטול הגדול יוהווו! מאת דידיה אן הנמנמן הקטן שלא ישן והנמנמן הקטן שלא רצה להתעורר והמשיך לישון מאת בולמן סבינה פנדה פיי הקטן בדרך להרפתקה מאת הולה זסקיה מדיה וקבצים בנושא מאירה ברנע-גולדברג בוויקישיתוף אתר האינטרנט הרשמי של מאירה ברנע-גולדברג מאירה ברנע-גולדברג, ברשת החברתית פייסבוק רשימת הפרסומים של מאירה ברנע-גולדברג, בקטלוג הספרייה הלאומית הספרים של מאירה ברנע-גולדברג, באתר "סימניה" הספרייה של מאירה - סקירת ספרי ילדים ונוער באתר מאקו סופר אמא - טור באתר מלאבס (מקומון) טל מרמלשטיין, הכל בראש שלה, באתר ישראל היום, 5 במאי 2017 מאירה ברנע-גולדברג בתוכנית הטלוויזיה חוצה ישראל עם קובי מידן שיר זיו, מסעותיי עם אבישי, באתר ישראל היום, 24 במאי 2018 אהוד מקסימוב, ‏מה קורה כשהחמות עוברת לגור עם הכלה?, בעיתון מקור ראשון, 29 ביוני 2018 מחנות הספרים לחלום על דיסני: הסיפור של חתול הקסם כראמל, כאן חדשות, יוטיוב מאירה ברנע-גולדברג, "כראמל" – שונה זה הרגיל החדש, בבלוג "הספרנים" של הספרייה הלאומית, 8 ביוני 2021 קרן הבר, מאירה ברנע-גולדברג: "הידיעה שבכל רגע זה יכול להיפסק דוחפת אותי קדימה", בבלוג "הספרנים" של הספרייה הלאומית, 8 ביוני 2022 ריקי רט, ‏הסופרת מאירה ברנע־גולדברג בצרור עצות לסופרים צעירים, בעיתון מקור ראשון, 13 ביוני 2022 נטע חוטר, ‏אם יש לך מה לומר – תכתבי, באתר ‏מאקו‏, 22 ביוני 2022 כראמל סופרסטאר: החתול האהוב בארץ משתלט על דיזנגוף סנטר, Time Out תל אביב, אוגוסט 2022 עופרה רודנר, "כראמל 7": האימפריה של החתול המדבר משגשגת בשיטת החפיף הישראלי, באתר הארץ, 25 בינואר 2023 מאירה ברנע-גולדברג, דף שער בספרייה הלאומית אורי קידר, שינתה עלילת סיפרה לאחר שבנה אובחן כאוטיסט, באתר mynet‏ פתח תקוה, 6 במאי 2015 אהוד מקסימוב, סופרת (גם) ילדים, באתר https://meirabarnea.co.il/, ‏19/4/2019 דנה בן שלומי, ‏חתול תעלול: את כראמל כבר הכרתם?, באתר ‏מאקו‏, 23 בספטמבר 2014 "מאירה שולטת": סופרת הילדים הנערצת שמילאה את דיזנגוף סנטר, נבדק ב-2022-08-29 רעות עוזיאל, ‏5,000 איש הגיעו להשקה של הספר החדש בסדרת כראמל, באתר ‏מאקו‏, 20 בדצמבר 2022 בידור - סדרת הספרים "כראמל" תעובד לסדרת נוער, באתר פרוגי, ‏2021-07-07 Yaron Ten Brink, כראמל סופרסטאר: החתול האהוב בארץ משתלט על דיזנגוף סנטר, באתר כראמל סופרסטאר: החתול האהוב בארץ משתלט על דיזנגוף סנטר | טיים אאוט, ‏2022-07-11 100 המשפיעים של כלכליסט | 2022 | מאירה ברנע-גולדברג, באתר 100-2020.webflow.io eyal, כבוד: אלו תושבות העיר שנבחרו לקבל את אות האישה המובילה לשנת 2023, באתר מלאבס פתח תקווה, ‏2023-02-21 יהונתן גפן זכה בפרס מפעל חיים מטעם משרד התרבות, באתר ynet, 22 בינואר 2019 משרד התרבות והספורט - פרס שרת התרבות והספורט בתחומי היצירה הספרותית, ‏2018